## Odluka o općinskim porezima Općine Drenovci

### NN 1/2002 (3.1.2002.), Odluka o općinskim porezima Općine Drenovci

# OPĆINA DRENOVCI

62

Na teme­lju članka 68. Zakona o lokalnoj i područnoj (re­gionalnoj)
samoupravi (»Narodne novine« br. 33/01) i članka 30. Zakona o financira­nju
jedinica lokalne samouprave i uprave (»Narodne novine« br. 117/93, 69/97,
33/00, 127/00 i 59/01) i članka 14. Statuta Općine Drenovci (»Službeni vjesnik«
br. 31/01), Općinsko vijeće Drenovaca na sjednici održanoj 28. prosinca 2001.
godine donijelo je

## ODLUKU

### O OPĆINSKIM POREZIMA OPĆINE DRENOVCI

I. TEMELJNE ODREDBE

Članak 1.

Ovom Odlukom utvrđuju se vrste općinskih poreza, visina stopa odnosno
visina iznosa općinskih poreza, način obračuna i plaća­nje, te oslobađa­nje od
plaća­nja poreza sukladno Zakonu o financira­nju jedinica lokalne samouprave i
uprave.

Općinski porezi Općine Drenovci plaćaju se na području općine Drenovci i
prihod su proračuna Općine Drenovci.

II. VRSTE POREZA

Članak 2.

Općinski porezi Općine Drenovci su:

1. prirez poreza na dohodak,

2. porez na potroš­nju,

3. porez na kuće za odmor,

4. porez na neobrađeno obradivo po­ljoprivredno
zem­ljište,

5. porez na nekorištene poduzetničke
nekretnine,

6. porez na neizgrađeno građevinsko zem­ljište,

7. porez na tvrtku ili naziv,

8. porez na korište­nje javnih površina.

1. Prirez porezu na dohodak

Članak 3.

Prirez poreza na dohodak plaćaju svi obveznici poreza na dohodak koji
imaju prebivalište ili uobičajeno boravište na području Općine Drenovci.

Osnovica prirezu poreza na dohodak je porez na dohodak.

                          Članak
4.

Prirez porezu na dohodak plaća se po stopi od 5%.

2. Porez na potroš­nju

Članak 5.

Porez na potroš­nju plaća se na potroš­nju alkoholnih pića, piva i
bezalkoholnih pića po stopi od 3%.

Članak 6.

Obveznici poreza na potroš­nju su pravne i fizičke osobe koje pružaju
ugostite­ljske usluge na području općine Drenovci.

Članak 7.

Porez na potroš­nju alkoholnih pića, piva i bezalkoholnih pića, obveznik
poreza obračunava i plaća na način i u rokovima propisanim Zakonom o porezu na
dodanu vrijednost.

3. Porez na kuće za odmor

 Članak 8.

Porez na kuće za odmor plaćaju pravne i fizičke osobe koje su vlasnici
kuća za odmor, a koje se nalaze na području općine Drenovci.

Kućom za odmor smatra se svaka zgrada, dio zgrade ili stan koji se
koristi povremeno ili sezonski.

Kućom za odmor u smislu ove Odluke ne smatraju se gospodarske zgrade
koje služe za smještaj po­ljoprivrednih strojeva, oruđa i drugog pribora.

Članak 9.

Porez na kuće za odmor plaća se u visini od 5 kuna po jednom četvornom
metru korisne površine kuće za odmor.

Porez na kuće za odmor plaća se godiš­nje, u roku od petnaest dana od
dostave rješe­nja za razrez poreza na kuće za odmor.

Obveznici poreza na kuće za odmor dužni su najkasnije do 31. ožujka
godine za koju se utvrđuje porez na kuće za odmor dostaviti podatke
Jedinstvenom upravnom odjelu Općine Drenovci o kući za odmor koji se odnose na
mjesto gdje se kuća nalazi te korisnoj površini.

Članak 10.

Porez na kuće za odmor ne plaća se:

a) na kuće za odmor koje se ne mogu koristiti zbog ratnih razara­nja i
prirodnih nepogoda (poplava, požara, potresa), te zbog starosti i trošnosti,

b) na kuće za odmor u kojima su smješteni prognanici i izbje­glice,

c) na odmarališta u vlasništvu jedinica lokalne i područne (re­gionalne)
samouprave koja služi za smještaj djece do 15 godina starosti.

O oslobađa­nju poreza na kuće za odmor iz ovog članka odlučuje Općinsko
poglavarstvo na pismeni zahtjev obveznika.

4. Porez na neobrađeno obradivo po­ljoprivredno zem­ljište

Članak 11.

Porez na neobrađeno obradivo po­ljoprivredno zem­ljište plaćaju vlasnici
ili zakupci toga zem­ljišta, ako zem­ljište ne obrađuju godinu dana.

Podatke o neobrađenom obradivom po­ljoprivrednom zem­ljištu obveznici
poreza su dužni dostaviti Jedinstvenom upravnom odjelu Općine Drenovci
najkasnije do 31. ožujka godine za koju se utvrđuje porez na neobrađeno
obradivo po­ljoprivredno zem­ljište.

Članak 12.

Porez na neobrađeno obradivo po­ljoprivredno zem­ljište plaća se po
jednom hektru neobrađenog obradivog po­ljopri­vre­dnog zem­ljišta godiš­nje u
slijedećim iznosima:

– oranice               100,00 kuna,

– povrt­njaci           150,00 kuna,

– voć­njaci              200,00 kuna,

– vinogradi            200,00 kuna,

– livade                   50,00 kuna.

Članak 13.

Porez na neobrađeno obradivo po­ljoprivredno
zem­ljište ne plaća se za zem­ljište koje je povjereno na privremeno uprav­lja­nje
Općini.

Članak 14.

Porez na neobrađeno obradivo po­ljoprivredno
zem­ljište ne plaća porezni obveznik koji je nesposoban za rad zbog starosti i
bolesti.

O oslobađa­nju plaća­nja poreza na neobrađeno
obradivo po­ljoprivredno zem­ljište odlučuje Općinsko poglavarstvo na pisani
zahtjev obveznika.

Članak 15.

Porez na neobrađeno obradivo po­ljoprivredno
zem­ljište plaća se u roku od petnaest dana od dana dostave rješe­nja o
utvrđiva­nju poreza.

Obveznici poreza na neobrađeno obradivo po­ljoprivredno
zem­ljište moraju Jedinstvenom upravnom odjelu Općine Drenovci dostaviti
podatke o mjestu, veličini, klasi i kulturi zem­ljišta koje se ne obrađuje do
31. ožujka godine za koju se porez utvrđuje.

5. Porez na nekorištene poduzetničke
nekretnine

Članak 16.

Porez na nekorištene poduzetničke nekretnine
plaća se na nekretnine namije­njene obav­lja­nju poduzetničke djelatnosti
(proizvodni i drugi poslovni prostori) koji se ne koriste.

Pod nekorištenim poduzetničkim nekretninama
smatraju se nekretnine u kojima se ne obav­lja djelatnost godinu dana.

Članak 17.

Obveznik poreza na nekorištene poduzetničke
nekretnine je fizička i pravna osoba koja je vlasnik nekretnine.

Osnova poreza na nekorištene poduzetničke
nekretnine je korisna površina nekretnine izražena u četvornim metrima, a porez
se plaća u iznosu od 10 kuna po četvornom metru nekorištene poduzetničke
nekretnine godiš­nje.

Članak 18.

Obveznici poreza na nekorištene poduzetničke
nekretnine moraju Jedinstvenom upravnom odjelu Općine Drenovci dostaviti
podatke o nekorištenim poduzetničkim nekretninama najkasnije do 31. ožujka
godine za koju se utvrđuje porez.

Porez na nekorištene poduzetničke nekretnine
plaća se u roku od petnaest dana od dana dostave rješe­nja o utvrđiva­nju poreza
na nekorištene poduzetničke nekretnine.

6. Porez na neizgrađeno građevno zem­ljište

Članak 19.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenoga građevnog zem­ljišta.

Pod neizgrađenim građevnim zem­ljištem smatra se zem­ljište koje se
nalazi unutar granice građevnog područja nase­lja u kojem se u skladu s
prostornim planom mogu graditi građevine za stambene, poslovne i druge namjene,
a na kojem nije izgrađena nikakva građevina. Neizgrađenim građevnim zem­ljištem
smatra se i zem­ljište na kojem postoji privremena građevina za čiju izgrad­nju
nije potrebno odobre­nje za grad­nju kao i zem­ljište na kojemu se nalaze
ostaci nekadaš­nje građevine.

Članak 20.

Porez na neizgrađeno građevno zem­ljište plaća se 2,5 kune po četvornom
metru neizgrađenoga građevnog zem­ljišta godiš­nje.

Obveznici poreza na neizgrađeno građevno zem­ljište moraju Jedinstvenom
upravnom odjelu Općine Drenovci dostaviti podatke o mjestu i veličini
neizgrađenoga građevnog zem­ljišta najkasnije do 31. ožujka godine za koju se
utvrđuje porez.

Porez na neizgrađeno građevno zem­ljište plaća se u roku od petnaest
dana od dana dostave rješe­nja o utvrđiva­nju toga poreza.

7. Porez na tvrtku ili naziv

Članak 21.

Porez na tvrtku ili naziv plaćaju pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Porez na tvrtku ili naziv plaćaju:

a) pravne i fizičke osobe koje predaju bilancu kao veliki i sred­nje
veliki poduzetnici, te mali poduzetnici koji imaju teme­ljni kapital veći od
10.000.000,00 kuna, u visini 2.000,00 kuna,

b) pravne i fizičke osobe koje predaju bilancu kao mali poduzetnici, a
imaju teme­ljni kapital veći od 1.000.000,00 kuna, a ma­nji od 10.000.000,00
kuna, u visini 1.000,00 kuna,

c) pravne i fizičke osobe koje imaju sjedište na području općine
Drenovci a imaju poslovne jedinice u svojem sastavu plaćaju 50% utvrđenog
iznosa u ovom članku za svaku poslovnu jedinicu,

d) ostali mali poduzetnici i fizičke osobe koje samostalno obav­ljaju
djelatnost u visini 400,00 kuna,

e) fizičke osobe
koje obav­ljaju samostalne djelatnosti izravno građanima isk­ljučivo vlastitim
radom, i sporedna zanima­nja, u visini 200,00 kuna.

Članak 22.

Porez na tvrtku ili naziv plaća se u roku od petnaest dana od dana
dostave rješe­nja kojim je porez na tvrtku odnosno naziv utvrđen.

Ako se tvrtka upiše u re­gistar tijekom godine plaća se razmjerni dio
poreza na tvrtku odnosno naziv.

8. Porez na korište­nje javne površine

Članak 23.

Porez na korište­nje javne površine plaćaju pravne i fizičke osobe koje
koriste javne površine.

Članak 24.

Pod javnom površinom smatraju se: parkovi, sajmovi, tržnice, igrališta i
javne prometne površine, te druge javne površine u vlasništvu Općine Drenovci
na kojima se nalaze montažni ili tvrdi (zidani) objekti a koji se mogu
privremeno iznajmiti.

Članak 25.

Osnovica poreza na korište­nje javne površine je iznos zakupnine utvrđen
ugovorom.

Članak 26.

Porez na korište­nje javne površine plaća se po stopi od 10%.

Članak 27.

Ako korisnik javne površine nema zak­ljučen ugovor o korište­nju javne
površine odnosno objekt koji se nalazi na javnoj površini, a istu koristi dužan
je platiti porez za korište­nje javne površine u iznosu od 8,00 kn/m˛ korištene
javne površine mjesečno.

U slučaju da se javne površine koriste bez ugovora za vrijeme praznika,
blagdana i mjesnih svetkovina porez na korište­nje javne površine plaća se u
dnevnom iznosu od 8,00 kuna/m˛ korištene javne površine.

III. ZAJEDNIČKE ODREDBE

Članak 28.

Poslove u svezi utvrđiva­nja i naplate
općinskih poreza obav­ljat će Jedinstveni upravni odjel Općine Drenovci, osim
poslova iz članka 3. ove Odluke koje će obav­ljati Porezna uprava.

Članak 29.

U svezi razreza, naplate, žalbenog postupka, drugih
odredaba postupka pri plaća­nju općinskih poreza sukladno se primje­njuju
propisi poreza na dohodak odnosno Opće­g poreznog zakona.

IV. PRIJELAZNE I ZAVRŠNE
ODREDBE

Članak 30.

S danom primjene ove Odluke prestaje važiti
Odluka o općinskim porezima (»Službeni vjesnik« br. 1/00).

Članak 31.

Ova Odluka stupa na snagu danom objave u
»Službenom vjesniku« Općine Drenovci, a primje­njuje se od 1. siječ­nja 2002.
godine.

Klasa: 410-01/01-01/32
Urbroj: 2188/11-01-01-01
Drenovci, 28. prosinca 2001.

Predsjednik Vijeća
**Zlatko Pavlović,** v. r.

Odluka, NN 1/2002-62